JohanHeinsen/ENO huggingface dataset:
Viborger Samler, 1839-11-23
Under 9de Novbr. d. A. er der fra Cancelliet afgaaet følgende Circulaire til samtlige Biskopper i Danmark: Da det i en Deel af de Syn, som i den senere Tid ere optagne over Kirkerne her i Landet og i Udskrift indsendte til Cancelliet, er bemærket, at der i Kirkerne, især i saadanne, der eies af Personer, som høre til Almue classen, findes Altertavler, hvor Malerierne ere saa slet udførte, at de saare den religiøse Følelse og opvække Forargelse, og da det derhos er bemærket og adskillige Altertavler, at de ere saa gamle og forfaldne, at de bør nedtages, og nye anskaffes, har Cancelliet anseet det ønskeligt, at der kunde træffes Foranstaltninger, hvorved Anskaffelsen af slige vanzirende Altertavler for Fremtiden saavidt muligt kunde forebygges, uden dog at paalægge Kirkeeierne nogen Tvang, og man har derfor indhentet Betænkning fra det Kongelige Academie for de skjønne Kunster, om der ikke kunne aabnes de Kirkeeiere, der skulle anskaffe nye Altertavler, men ei have den fornødne Sagkundskab til at bedømme saadant Arbeide eller Leilighed til at anskaffe det paa en hensigtsmæssig Maade, Adgang til, naar de derom henvendte sig til Academiet, for en billig Betaling at erholde simple, men anstændige Altertavler til deres Kirker ved Academiets Bistand.
Viborger Samler, 1839-11-23
Bemeldte Academie har derefter tilbudt sin Medvirken i foranførte Henseende, naar nærmere desangaaende foretages enten af dette Collegium eller af vedkommende Kirkeeiere, idet det derhos har bemærket, at det med Hensyn til Fædrelandets Kunsthistorie turde være underkastet nogen Fare, om en saadan paatænkt Nedtagelse eller Kassation af gamle Altertavler, Malerier eller Skulpturer skulde foretages uden noget Tilsyn af Archæologer eller Kunstkjendere, der kunde vaage over, at Jntet ved en saadan, vistnok hensigtsmæssig, Foranstaltning gik tabt, som i ovennævnte Henseende muligen kunde fortiene at bevares for Undergang,
Viborger Samler, 1839-11-23
Ved afholdt Censur over anden Examen i 1839 tilkjendtes 11 Laudabilis med Udmærkelse, nemlig: C. Boldsen fra Randers Skole, F. J. C. Munck fra Aarhuus Skole, F. Nielsen fra Aalborg Skole, J. C. L. Plenge fra v. Westens Jnstitut, O. W. Tidemand, fra Metropolitanskolen, N. B. Krarup og N. P. Krarup, begge fra Aalborg Skole, C. M. Woldike fra Vordingborg Skole, J. F. Hastrup og J. D. L. Rybsahm, begge fra Aalborg Skole, samt C. C. Salto fra Borgerdydskolen paa Chvn. 63 tilkjendtes Characteren Laudabillis, 73 Characteren Haud illand, og 8 Non contemn., 4 vare immaturi, 3 forlode Examen og 6 udebleve. Hovedcharacteer kunde ei tildeeles 4, der manglede 1ste Deel af Examen. Mærkeligt er det og afgivende et godt Vidnesbyrd for Aalborg Skole, at iblandt de 11 Udmærkede ikke mindre end 5 vare dimitterede fra denne Skole. (Berl. Td.)
Viborger Samler, 1839-11-23
Ved Universitetsfesten i Kjøbenhavn den 11te De proclamerede den fratrædende Rector, Prof. juris Larsen, dem, som i det forløbne Aar have erhvervet academiske Grader, nemlig: Dr. Theol., Pastor J. C. Rordam, Dr. Med. C. J. F. Hornemann, Lie, juris Lector F. C. Bornemann, Lic. Med. A. Hannover og N. G. Melchior, og Mag. Artium Lector C. A. Scharling, samt bemærkede endvidere, at Cand. P. H. Tregder nyligen havde forsvaret en for Magistergraden skreven Afhandling, men da den til at conferere Graden fornødne kongelige Tilladelse endnu ikke var meddeelt, maatte Proclamationen, indtil videre udsættes. Til den juridiske Exammen for Ustuderede, som afholdtes i denne Maaned, have 11 erholdt Characteren "Beqvem," 6 Ei beqvem," 1 forlod Examen og 1 (Berl. Tid.) afvistes.
Viborger Samler, 1839-11-23
Til Forberedelsesexamen for ustuderede Jurister, som i dette Efteraar afholdtes for sidste Gang i sin ældre Form, havde indstillet sig 63, hvoraf 3 erholdt Characteren Antaget med Roes og 46 Antaget. De øvrige 14 bestode ikke Examen. (Dagen.) Samme Dag som den foromtalte Student skjød sig, blev der heri Byen begaaet fire andre Selvmord, blandt hvilke en Huusjomfru hængte sig, fordi hun havde faaet et Oresigen af sin Huusbond. – Forleden var nær skeet en betydelig Ulykke paa Theatret, i det Fortæppet pludlelig faldt ned midt i en Scene og Skuespillerne maatte redde sig med en Fart. Jfr. Koefoed, der befandt sig paa Scenen, blev slemt læderet paa Armen. – J den sidste Maanedstid har Mæslinger grasseret temmelig stærkt her i Byen. (Aarh. Av.)¬
Viborger Samler, 1839-11-23
Hr. Heinemeiers Concert, som blev given den 17de De om Aftenen, var i det Hele meget godt besøgt. Concert giveren har ved sit herlige og pretensionsløse Foredrag, sin skiønne Tone og store Færdighed hostet almindeligt bifald, der især blev ham tildeelt efter Udførelsen af hans første og sidste Numer, ligesom han ved sin anden Jndtrædelse bilsedes med Applaus. Efterat man i lang Tid ikke har seet Jfr. Fra fremtræde ved nogen Concert, understøttede hun iaftes Hr. H. ved at synge Kuhlaus store Arie, componeret for Mad. Becker, og en Duet af Tancredo med Hr. Faaborg, og Publicum har ogsaa ydet Kunstnerinden at den Hyldest, hun kunde ønske; da hun anden Gang traadte ind, blev hun modtaget med Acclamation. Af vore egne Kunstnere have desuden iblandt andre ogsaa Dhrr. Schram og Gade understøttet med den skjønne Rondo af Maurer, som de udførte med et særdeles smukt Foredrag og fortræffeligt Sammenspil. (Berl. T.)
Viborger Samler, 1839-11-23
Blandt de Forbedringer, som Hovedstaden kan vente til næste Sommer, hører Brolægning af Hauserpladsen. Dersom Hans Majestæts Befaling iøvrigt kan efterkommes, vil Kongens Nytorv omtrent samtidig hermed blive færdigt. (Kbhp.)Man har al Grund til at antage, at den endelige Bestemmelse om Opførelsen af det Thorvaldsenske Museum vil meget snart blive bekjendtgjort. (Kbhp.) Justitssagen Nr. 3. Justitsraad Salicath contra Arrestanten Conrad Hinse eller Conrad August Hintze (Advocat Schaffer), der tiltales for at have været behjælpelig med at kaste et Fruentimmer ud i Canalen i Frederiksberg Have, samt for Tyveri, er igaar, Mandagen den 18de November, afsagt følgende Høiesterets-Dom: "Lands-Over- samt Hof- og Stadsrettens Dom bør ved Magt at stande." Ved samme var Tiltalte dømt til, efterat have udstaaet den ham ved bemeldte Rets Dom af 13de April d. A. idømte Straf af Arbeide i Kjøbenhavns Forbedringshuus i 2, endvidere at arbeide. i samme Straffeanstalt i 1 Aar, men forøvrigt var han frifunden for Actors Tiltale i denne Sag m.v. (Tiltalte gjorde som bekjendt forleden Vold paa sit Liv, ved at nedstyrte sig af en Trappe; herfra slap han imidlertid med en stærk Contusion i Hovedet.)J en af Assistent Exam. jur. N. J. Eibeschuz imod Redacteuren af "Raketten med Stjerner, Steenberg, og samme Blads Forlægger, Møller, anlagt Sag for formeentlig Overtrædelse af Trykkefrihedslovgivningen, derved at adskillige i det nævnte Blad indførte Artikler skulle have indeholdt injurierende, bespottende og latterliggjørende At tringer, deels imod Citanten, deels imod den mosaiske Religion, er der d. 18de de, fældet Dom i Hof- og Stadsretten, hvorved begge de Anklagede ere blevne frikiendte for Citantens Tiltale, men derhos – da de hverken selv have mødt eller ladet møde for Retten – tildømte at betale Sagens Omkostninger, hver med 20 Rbd., og i Mulct til Justitskassen for unødig Trætte hver 10 Rbd. (Kbhp.)
Viborger Samler, 1839-11-23
Om den nylig i Kbhavn stiftede Gjendøber-Menighed (see d. Bl. No. 164), meddeles efter Nordiske Kirke-Tid. af 10de ds. Følgende: "Efter at man ikke i lang Tid havde hørt noget til Gjendøberiet i de lutherske Lande, synes det nu bekjendte Troesliv at have vakt Gjendøbernes Opmærksomhed og Haab om, at der vel kunde være noget at fiske i de rørte Vande, og de nordamerikanske Gjendøbere sendte da for faa Aar siden en Præst, Oncken, til Hamborg. Her bleve Nogle døbte om i Elben, og en Menighed blev stiftet. Blandt den, han optog i dette Samfund, var ogsaa en født Jøde fra Odense, ved Navn Köbner (hvis Fader lever sammesteds og er Graveur, som ligeledes blev døbt i Elben og blev Missionair hos dem. Fra denne Menighed gjordes nu Forsøg, baade ved Reiser og Tractaters Uddeeling, paa at virke i Nabolandene. Hele Tydskland laae aaben for deres Virksomhed paa den ene Side, Norden paa den anden, fra det Øieblik, Köbner var traadt over, thi han kunde Dansk. Han satte sig i Forbindelse med de Fyenboer som vare idømte Mulcter for gudelige Forsamlinger, og da de holdt ham for en Broder, i død de sig med ham. J Juni Maaned kom han til Fyen, hvor han holdt Taler i de gudelige Forsamlinger. Ogsaa paa Langeland prædikede han, indtil han ved en Forsamling i Tranekjær Sogn, paa Pastor Graaes Angivelse, blev viist derfra. J Kjøbenhavn gjorde KöbnerBekjendtskab med Graveur Münster, under hvis Bestyrelse der i nogle Aar har været holdt gudelige Forsamlinger i Vognmagergade. Den udstrøede Sæd voxede, og endelig bestemte Endeel sig til, vragende Kirkens Daab, som de havde modtaget, at lade sig døbe om igien. Præsterne Oncken og Köbner skulde udføre denne Handling, og Søndagen den 27de October sidstleden stiftedes virkelig en Menighed, som for Tiden bestaaer af 11 Personer. Ved deres Daab gik det saaledes til Om Løverdag Aften samledes 9 Personer, som vilde optages i denne Menighed; her bleve de prøvede af Præsterne og forelagt nogle faa Spørgsmaale. Søndag Morgen Kl. 6. forlode de Kbhavn og samledes atter ved Lundehuus=Søen. Her blev holdt Bøn. Derpaa afklædte de sig, Mæn denne afsides fra Qvinderne, og iført Daabs=Skjorten gik Oncken i Vandet med hver Enkelt af dem, lagde dem paa Ryggen (thi saaledes bliver Daaben dem en Begravelse med Christus) og dyppede dem under Vandet i "Navnet Faderens og Sønnens og den Helligaands. Derpaa holdtes atter Bøn, og de gik tilbage igjen til Kjøbenhavn. Næste Dag døbtes endnu En, og den følgende Onsdag atter Een, saa Tallet steeg til Elleve, nemlig: Graveur Münster og Kone, Spisevært Ryding og Kone, Muursvend Ludvigsen og Kone, Rittbinder Enoch Svee, Muursvend Penecke, Smedesvendene H. Jensen og N. Hansen, og Tømmermand C. Petersen. Münster er af Præsten indsat til Menighedens Forstander, med Fuldmagt til at forvalte Nadveren. Menigheden antog Navnet "Daabsmenigheden i Kjøbenhavn." Torsdagen efter tog Oncken tilbage til Hamborg, men Köbner blev i Kjøbenhavn, for at virke videre for Sagen. (Ah. Av.)¬
Viborger Samler, 1839-11-23
J Novbr. f. A. fristede Gunhilde Sørensen paa Sletten det Uheld, at hendes Mand, der var Fisker, tilsatte Livet paa en Reise med Fisk til Kbhavn. Afvigte 6te Nov., accurat et Aar derefter, blev samme Enke atter rammet af Skjebnens Slag, idet hendes Forældre, Fader og Moder, sank med en Baad ikke langt fra Fiskerleiet og druknede. (Helst. A.)¬
Viborger Samler, 1839-11-23
J Østofte i Lolland havde en Moder, i Hostens Tid sat sit Barn ved nogle Kornnege. J Begyndelsen græd Barnet rigtignok meget, men pludselig gav det sig tilfreds og blev fornøiet. Da Moderen gik hen, for at erfare Hvad der var Aarsag hertil, saae hun Barnet at more sig med en Snog, som det vilde putte ind i Moderens Handske; men Snogen snoede sig hvergang om Barnets Arm, og løb endelig bort, da den fik Øine paa Moderen.
Viborger Samler, 1839-11-23
Paa Falster traf ligeledes for adskillige Aar siden en Mand nogle Børn sidde paa Gulvet og spise Mælkemad, og en Snog at deeltage i Maaltidet. Af og til kastede Børnene Snogen bort; men den kom hver Gang tilbage, for at holde dem ved Selskab ved deres (Com. Tid.) Maaltid.
Viborger Samler, 1839-11-23
Den af Teglmester Calle Petersen i Herrisleved Flensborg anlagte Beenmølle har, formedelst Eierens Død, staaet stille i nogen Tid, men drives nu igjen af Sønnen, Peter Petersen. Da Benene, formedelst den vedvarende Udførsel til England og Skotland, stedse blive dyrere, saa kunne 100 Pund Beenmeel nu ikke leveres fra Petersens Mølle under 4 Mk. 8 s. Cour.,(Jtzeb. Ugebl.) foruden Tønden. Aarhuus. Vi savne ret i denne Tid vort Dampskib.
Viborger Samler, 1839-11-23
J Mandags maatte Færgelagten, som var gaaet ud, herfra om Morgenen med en heel Deel Passagerer, vende om igien efter 10 Timers Forløb, formedelst stille Veir. (Ah. Av.)
Viborger Samler, 1839-11-23
Som man erfarer skulle de af Overrets-Assessor Algreen-Ussing i den Lassenske Sag i Frederikshavn, anstillede Undersøgelser nu være sluttede. (B. T.)
Viborger Samler, 1839-11-23
Af de mindre Gevinster der ere udkomne ved Classelotteriets Trækning i Mandags, kom til Aarhuus 2 Gevinster paa 500 Rbd. og 1 paa 100 Rbd.; til Aalborg, en Gevinst paa 200 Rbd., to paa 100 og en paa 50 Rbd.; til Hjørring en Gevinst paa 500 Rbd.; til Ribe en Gevinst. paa 200 Rbd., en paa 100 Rbd. og en paa 50 Rbd.; til Ringkjøbing og Holstebroe en Gevinst paa 200 og to paa 50 Rbd. og til Randers en Gevinst paa 100 Rbd.
Viborger Samler, 1839-11-23
AVERTISSEMENTS. Fra 1ste Januar 180 ophører Forligelses-Commissionen for Fiends Herred, og fra samme Tid forbindes Dommerbye, Høislev, Lundøe, Orslevkloster, Orum, Bridsted og Flye Sogne, i Henseende til Forligelsesvæsenet, med SallinHerreder, hvilke Herreders Forligelsescommission har Modested i Skive. – Den øvrige Deel af Fiends Herred, nemlig Taarup, Qvols, Borris, Dangberg, Mønsted, Smollerup, Kobberup, Fellingberg, Gammelstrup, Vrone- og Resen Sogne, samt den under Fjends Herred hørende Deel af Frederiks Sogn henlægges derimod fra 1ste Januar 1810, forsaavidt Forligelsesvæsenet angaaer, til Nørlyng Herred, i hvilket saaledes forenede Distriet jeg da selv forestaaer Mæglingen. Dette bekjendtgjøres herved med den bemærkning, at Forligelsescommissionen for det sidstnævnte District holdes heri Stiftamthuset hver Onsdag Formiddag Kl. 10. Viborg Stiftamthuus, den 11te November 1839. Ahlefeldt-Laurvig.
Viborger Samler, 1839-11-23
Som indsat Jordemoder, anbefaler jeg mig til Enhver, der maatte behøve min Tjeneste. Min Boepæl er i St. Mathiasgaden i det Hr. Kjøbmand Worre, forhen Bager Baggesen tilhørende Sted. Viborg, den 14de Novbr. 1839. Lotte Splid. Fan de Cologne
Viborger Samler, 1839-11-23
af fineste Sort, er arriveret og sælges hos D. Philipsen. Nylig arriveret fra Kjøbenhavn, hvorfra jeg har medbragt en Deel Modeller af nyeste Facon, henhørende til Modepynt, tager jeg mig den ærbødige Frihed, efter meddeelt høigunstig Bevilling, at anbefale mig med Forfærdigelse af Alt til Modehandelen henhørende, som: Hatte og Kapper af forskjellige Slags; broderede og atlaskes Brossche Kraver, smukke Kunstblomster; Herre Kraver, med og uden Krøser; Flipper, Manschetter m. m. Saa istandsætter jeg og al Slags brugt Pynt. Den hurtigste Expedition som billigste Betaling mulig forsikkres.
Viborger Samler, 1839-11-23
Min Boepæl er hos S. T. Frue General=Krigscommissairinde v. Schaumburg i 2den Etage. Ærbødigst Viborg, den 21de Novbr. 1839. J da Valeur.
Viborger Samler, 1839-11-23
Paa en Retsbetjents Contoir er strax en Plads ledig for en god Skriver, som ikke gjør store Fordringer. Billetter mærket F. 1. bedes indlagte paa Adresse-Contoiret.
Viborger Samler, 1839-11-23
Hvor en Karl, der er vant til at passe Heste, strax kan faae Condition, anviser Adresse-Contoiret. Tabt Uhr.
Viborger Samler, 1839-11-23
Paa Veien fra Viborg til Hobroe er den 11te De om Formiddagen tabtet tokasset Lommeuhr, det bemærkes, at den indre Kasse var af Sølv, den udre af Tombak, samt at Uhret havde en Sølvskive. – Finderen heraf bedes at henvende sig til Adresse-Contoiret i Viborg, som for dets Tilstedebringelse betaler en passende Douceur.
Viborger Samler, 1839-11-23
J min Gaard, paa Hjørnet af Mathias- og Mikkelsgade, ere 2de Beboelses-Leiligheder ledige, som kunne tiltrædes strax Den ene Leilighed beboedes sidst af Hr. Krigsraad Dreyer og den Anden af Slagter Hertz. Bjørnsgaard, den 7de November 1839. J. Louring.
Viborger Samler, 1839-11-23
Jfølge Reqvisition af Viborg Amtstue, bliver Torsdagen den 5te December førstkommende, Formiddag Kl. 10, paa Raadstuen her i Byen afholdt offentlig Auction over det Viborg Bispestoel pro Anno 1839 tilkommende Tiendevederlag af Kleitrup og Vesterbølle Sogne i Rinds Herred, bestaaende i circa 60 Tdr. Rug, 15 Tdr. Byg og 15 Tdr. Havre, hvilket herved til Liebhaveres Efterretning bekjendtgjøres. Hobroe, den 14de November 1839. Jansen.
Viborger Samler, 1839-11-23
(Hermed følger Tillæg.) Stifts-Tidende Tillægs=Blad til Viborg.
Viborger Samler, 1839-11-23
Blandede Efterretninger. Den rige Salomon Heine i Hamborg, der ved flere Leiligheder viser en usædvanlig Godgjørenhed, var nylig i en Forsamling af Forstanderne for den isralitiske Menighed for at overveie, hvorledes et Sygehuus for de fattige Jsraliter kunde komme istand. Jmidlertid var Sagen snart afgjort, da han erklærede af egen Lomme at ville betale de 80,000 Mk. Bco., som det skulde koste.
Viborger Samler, 1839-11-23
Staden Merseburg eier et Vidunder af en Keglebane. Den har en Længde af 42 Favne og en Brede af 4; hver Kegle er en Favn lang og Kuglen veier 92 Pund. Spilleren træder op paa et Stillads, hvorfra Kuglen udslynges ved en Vægtstang, og idet den berører et Brædt, gives videre Fart ved et Dampapparat. En Telegraph antyder, hvormange Kegler der ere faldne Vidt og bredt fra strømme de bedste Keglespillere til Merseburg, for at forsøge deres Lykke paa denne Kæmpebane; men at slaae alle Ni er en stor Sjeldenhed, og forkyndes ved Pauker og Trompeter, der ligeledes sættes i Bevægelse ved en Maskine, som Kuglen i dette Tilfælde nødvendig maa berøre. Opfinderen er en temmelig ube midlet Snedker, der kun ved fremmed Understøttelse har været istand til at udføre sin Jdee; men formodentlig vil han snart blive til en riig Mand, da man allerede har forskrevet ham baade til England og Schweiz, og budet ham store Summer for hans Hemmelighed.
Viborger Samler, 1839-11-23
Handels-Efterretninger. Kbhvn, den 18de Novbr. Her er ikke megen Forandring i Kornmarkedet. Hvede sælges til Consumption for 7 3/428 3/49 Rd. efter Qvalitet. Rug; af fremmed Rug ere fra Østersøen komne nogle Ladninger, som ere solgte til 7 Bem. 6 s. Bem. 8 s. uden Told Dansk her omtrent 4 Rd. 4864 s. Det er snarere stille i denne Artikel. – 2 rad. Byg holder sig uforandret her fra Skib i 4 Rd. 4 Rd. 32 s., efter Qvalitet, i Partier, at tage i Provindserne er Priserne 4 Rd. 1640 s. efter Qvalitet; 6rad. Byg omtreur 3 Rd. 5664 s., omb. i Provindserne. Raps stille. Man mærker endnu ikkun lidet til Ordre fra Norge paa Kornvarer. (Holst.)¬
Viborger Samler, 1839-11-23
J Handelen er der i forrige Uge ikke passeret Synderligt. Af Kornvarer er der kjøbt flere Partier Byg til 6 Mk. 8 s. a 7 Mk. hamb. Bc. pr. Tønde og Havre er solgt til at modtage til Foraaret i Sverrig, for 4 Mk. 4 s. hamb. Bc. pr. Tønde. Der skal ogsaa være solgt et Parti Riis a 19 Mk. 8 s. hamb. Be pr. Td. – Til Banken blev der for to Postdage siden indsendt usædvanlig store Summer i Vexler til Discontering. Banken har formodentlig paa Grund heraf forhøiet Discontoen til 5 Procent. Statspapirer, 4 Procent uopsigelige Obligationer, have i Torsdags og Fredags været mere søgte, og Prisen var 95 a 95 1/2 Procent i Sedler og 96 1/2 a 96 3/4 i Be. (Sønd.)
Viborger Samler, 1839-11-23
Kjøbenhavns Torvepriser, den 16de Novbr.: Rug 4 Rbd. 3 Mk. a 5 Rbd., Hvede 7 Rbd. 1 Mk. 8 s.a 8 Rbd. 5 Mk., 2radet Byg 4 Rbd. a 4 Rbd. 1 Mk., 6 radet dito 3 Rbd. 2 Mk. a 3 Rbd. 3 Mk., Havre 2 Rbd. 5 Mk. a 3 Rbd. 1 Mk. 8 s. pr. Tde.
Viborger Samler, 1839-11-23
Kjøbenhavns Børs=Cours, den 19de November. Hamborg 2 M. – a vista 197. Species 200. Obligationer (uden Renter) – Nationalbank-Obligationer (af Laanet den 4de Februar 1820) 101 1/2 a 100 Rbd. r. S. Disconto 5 pCent Nationalbank=Actier 74 i rede Sølv.
Viborger Samler, 1839-11-23
Jndenlandske Efterretninger. "Vi have oftere hørt yttre", hedder det i Kjøbenhavnsposten, "at det er paafaldende, at Commissionstidenden, kan vedblive at udkomme, nagtet der er falden Høiesteretsdom i dens Sag med Adressecontoirets Eiere, og uagtet der senere er nedlagt Forbud imod dens Udgivelse ved Kongens Foged i Kbhavn. Vi skulle i den Henseende tillade os at bemærke, at, hvad Høiesteretsdommen angaaer, da vedkommer den alene det tidligere nedlagte Forbud imod Udgivelsen af "Kjøbenhavns Commissionstidende, her i Staden, men ingenlunde Udgivelsen af en Avis paa Frederiksberg, eller overhovedet udenfor Staden Kjøbenhavns Grund, selv om der optages Avertissementer i samme fra Kjøbenhavns Jndvaanere om de i Dommen omtalte Sager; og hvad Forbudet angaaer, da er det ikke at sammenstille med en Executionsforretning, hvorimod det kun er en privat Sag imellem Requirenten af Forbudet og den eller dem, mod hvem det er requireret, hvis Retmæssighed alletider er tvivlsom, indtil Domstolene endeligt have stadfæstet det, og hvis Jkke-Overholdelse, da Forbudet er at ansee lige med Arrest, kun kan paadrage Vedkommende en Bod af trende fyrgetyve Lod Sølv eller 120 Rbd. Sølv, efter Bestemmelserne i Lovens 12117, efr. 22, hvis det ved endelig Dom maatte befindes, at Forbudet er lovligt og altsaa burde have været overholdt." Det er intet Under, at "Commissionstidendens" Udgiver indtil det Yderste forfægter sin formeentlige Ret til, efter Retiraden paa det frederiksbergske District, vis a vis Kjøbenhavns Grund, fortsat at trykke Avertissementer for Kjøbenhavnerne; thi den Jndtægt, Bladet efter sin sidste Udvidelse har, er vistnok den anseeligste, der nogensinde er falden i noget dansk Blads Lod. Den Alen lange og halvanden Alen brede Tidende tæller nu paa hver Side 6 Spalter a 200 Linier, som 4 Gange taget giver en Masse af henved 8000 Linier. Beregner man her kun 4000 betalbare Linier, til 3 s. pr. Linie, udkommer en Sum af 40 til 50,000 Rbd. Netto Jndtægt aarlig, da Bladets over 6000 Abonnenter dækker alle Udgivterne. (Jyllandsposten.)
Viborger Samler, 1839-11-23
Ved Prøveexamen i Søgeberg bleve af de anmeldte 52 kun 27 antagne som Seminarielever. Behageligt er det at kunne berette, at der tillige ved Hr. Secretair Thayssens Nærværelse her i Jylland er bevirket, at den forkeerte Dagvognsgang over Aarhuus, Nord og Syd paa, nu omsider vil blive hensigtsmæssig indrettet. Diligencebefordringen imellem Skanderborg og Horsens er overtaget af Hr. Postmester Schou i Skanderborg, og imellem Veile og Colding af Hr. Oberstlieutenant og Postmester Hansen i Veile i Forening med Hr. Kjøbmand Møhl sammesteds. Vognholdet for hele Routen samt Befordringen imellem Horsens og Veile, der skal skee i 2 3/4 Time, er overtaget af Hr. adj. Postmester Wolder i Horsens. – At Diligence farten imellem Aalborg og Haderslev ikke vil kunne formodes at bringe Postkassen Tab, men snarere Fordeel, kan skjønnes deraf, at det til Dækning af Udgifterne vil være tilstrækkeligt, naar kun 3 Passagerer i Gjennemsnit, hele Aaret benytte dette Befordringsmiddel. (Ab. og Hs. A.)
Viborger Samler, 1839-11-23
Helsingørs Avis mener, at naar Deeligeneen skal befordres igjennem Jylland i 3/4 Time pr. Miil, uagtet Veienes mindre gode Beskaffenhed, saa ville Entrepreneurerne nok komme til at opgive den blandt Jyderne meget vidt drevne Skaansomhed for Heste.
Viborger Samler, 1839-11-23
Efter Tirsdags-Avisens Slutning - siger Randers Avis - indtraf de manglende kjøbenhavnske Blade med Pakkeposten hvis Timeseddel havde den Paategning: at Aviserne til forskjellige Stæder i Jylland vare fra Snoghøi befordrede opr. Estafette over Fredericia til Veile, og derfra sendte videre med Pakkeposten.
Viborger Samler, 1839-11-23
Efterretninger om ledige geistlige Embeder. 1. Rødding, Løvel og Pederstrup Sognekald i Viborg Stift. Gl. Angivelse 173 Rd. Embedet har nu følgende Jndtægter: 1) Tiende, derunder indbefattet Qvægtiende, af Rødding Sogns 101 Tdr. 3 Skpr. 2 Fdkr. Hartkorn, 44 Tdr. 4 Skpr. Rug, 4 Tdr. 2 Skpr. 2 Fdkr. Byg samt 9 Tdr. 7 Skpr. Havre (af de to andre Sogne er Korntienden henlagt til Søndresogns Sognekald i Viborg). 2) Qvægtiende af Lovel og Pederstrup Sogne 8 Rbd. 3) Smaarente, Nannest og Kagerug 8 Tdr. 3 1/2 Skpr. Rug, 81 Snese Æg, 41 Pd. Ost, 18 Pd. Smør og 1 Rbd. 68 Sk. Sølv. 4) Offer og Accidentser 120 Rbd. 5) Af en Anner Arvefæstegaard i Lovel Tiende 6 Tdr. Rug og 1 Td. Byg samt i Landgilde 2 Tdr. Rug og 6 Rbd. 64 Sk. Sølv og en Recognition af 50 Rbd. Sølv ved hver Forandring af Besidder. 6) Af en Annergaard i Pederstrup Tiende 5 Tdr. 5 Skpr. Rug. 7) Præstegaarden staaer for 5 Tdr. 3 Skpr. 1 Fdkr. Hartkorn. Den aarlige Udsæd er 19 til 14 Tdr. Rug, 4 Tdr. Byg, 24 Tdr. Havre og et Par Skjepper Boghvede. Enkepension bliver at udrede. Embedet er allernaadigst forundt særdeles Lettelse i Skatter.